CELEX: 62020TN0072
Language: hu
Date: 2020-02-05 00:00:00
Title: T-72/20. sz. ügy: 2020. február 5-én benyújtott kereset – Satabank kontra EKB

20.4.2020   
            
            
               HU
            
            
               Az Európai Unió Hivatalos Lapja
            
            
               C 129/3
            
         
      2020. február 5-én benyújtott kereset – Satabank kontra EKB
      (T-72/20. sz. ügy)
      (2020/C 129/04)
      Az eljárás nyelve: angol
      
         Felek
      
      
         Felperes: Satabank plc (St. Julians, Málta) (képviselő: O. Behrends ügyvéd)
      
         Alperes: Európai Központi Bank (EKB)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az EKB 2019. november 26-i határozatát, amelyben az EKB megtagadta az irataihoz való hozzáférést;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes nyolc jogalapra hivatkozik.
      
                  1.
               
               
                  Az első, arra alapított jogalap, hogy az EKB figyelmen kívül hagyta a felperesnek az iratihoz való hozzáféréséhez fűződő alapvető jogát.
               
            
                  2.
               
               
                  A második, arra alapított jogalap, hogy az EKB határozata a 468/2014 rendelet (1) 32. cikke (1) bekezdésének nem megfelelő, szűk értelmezésén alapul.
               
            
                  3.
               
               
                  A harmadik, arra alapított jogalap, hogy az EKB határozata megsértette a felperesnek a megfelelően indokolt határozathoz fűződő jogát.
               
            
                  4.
               
               
                  A negyedik, a felperes meghallgatáshoz való jogának a megsértésére alapított jogalap.
               
            
                  5.
               
               
                  Az ötödik, a jogbiztonság elvének a megsértésére alapított jogalap.
               
            
                  6.
               
               
                  A hatodik, az arányosság elvének a megsértésére alapított jogalap
               
            
                  7.
               
               
                  A hetedik, arra alapított jogalap, hogy az EKB megsértette a nemo auditur elvét.
               
            
                  8.
               
               
                  A nyolcadik, az Európai Unió Alapjogi Chartájának 47. cikkében foglalt hatékony jogorvoslathoz való jog megsértésére alapított jogalap.
               
            
         (1)  Az Európai Központi Banknak az Egységes Felügyeleti Mechanizmuson belül az Európai Központi Bank és az illetékes nemzeti hatóságok, valamint a kijelölt nemzeti hatóságok közötti együttműködési keretrendszer létrehozásáról szóló, 2014. április 16-i 468/2014/EU rendelete (HL 2014. L 141., 1. o.).